"VÂND PROSTITUATĂ PENTRU 400 DE EURO! Cine e interesat, să vină să o ia de la mine de acasă!" DIICOT a intrat pe fir!

În cauză s-a stabilit că, inculpatul H.A. găzduia o persoană de sex feminin în vârstă de 23 de ani, pe care dorea să o ofere spre vânzare în vederea exploatării acesteia prin obligarea la practicarea prostituției, oricărei persoane dispuse să se deplaseze până la domiciliul inculpatului în vederea efectuării tranzacției.





La data de 08.04.2020, procurorii DIICOT – Serviciul Teritorial Oradea împreună cu ofițeri de poliție judiciară din cadrul BCCO Oradea au efectuat o acțiune de prindere în flagrant a inculpatului în timp ce acesta încerca sa tranzacționeze victima, contra sumei de 400 de euro.





La data de 09.04.2020, Tribunalul Bihor a dispus arestarea preventivă a inculpatului H.A. pentru o perioadă de 15 zile.



Suportul de specialitate a fost asigurat de către Direcția Operațiuni Speciale.





Procurorii Direcției de Investigare a Infracțiunilor de Criminalitate Organizată și Terorism – Serviciul Teritorial Oradea au dispus reținerea pentru o perioadă de 24 de ore a inculpatului H.A. pentru săvârșirea infracțiunii de trafic de persoane.